Komission direktiivi 2003/120/EY, annettu 5 päivänä joulukuuta 2003, elintarvikkeiden ravintoarvomerkinnöistä annetun direktiivin 90/496/ETY muuttamisesta (ETA:n kannalta merkityksellinen teksti)



Virallinen lehti nro L 333 , 20/12/2003 s. 0051 - 0051



Komission direktiivi 2003/120/EY, annettu 5 päivänä joulukuuta 2003, elintarvikkeiden ravintoarvomerkinnöistä annetun direktiivin 90/496/ETY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikkeiden ravintoarvomerkinnöistä 24 päivänä syyskuuta 1990 annetun neuvoston direktiivin 90/496/ETY(1) ja erityisesti sen 5 artiklan 2 kohdan, on kuullut elintarvikealan tiedekomiteaa, sekä katsoo seuraavaa: (1) Salatrimien saattaminen markkinoille elintarvikkeiden uutena ainesosana käytettäväksi vähäenergiaisissa leipomo- ja leivonnaistuotteissa Euroopan parlamentin ja neuvoston asetuksen (EY) N:o 258/97(2), sellaisena kuin se on viimeksi muutettuna asetuksella (EY) N:o 1882/2003(3), mukaisesti on sallittu komission päätöksellä 2003/867/EY(4). (2) Joulukuun 13 päivänä 2001 antamassaan lausunnossa sellaisten salatrimien turvallisuudesta, jotka on tarkoitettu vähäenergiaisiksi rasvankorvikkeiksi elintarvikkeiden uusina ainesosina, elintarvikealan tiedekomitea toteaa, että salatrimien energiasisältö on 5-6 kcal/g. (3) Rasvoiksi katsottuina salatrimien energia-arvo olisi voimassa olevien säännösten mukaan laskettava direktiivin 90/496/ETY 5 artiklan 1 kohdassa tarkoitetun rasvojen muuntokertoimen avulla, jolloin tulos olisi 9 kcal/g. Tämän muuntokertoimen käyttö tuotteesta ilmoitettavan energia-arvon laskennassa antaa väärän käsityksen tuotteen energia-arvosta, jos tuotteen valmistuksessa on käytetty salatrimeja, eikä kuluttaja näin ollen saisi asiasta riittävää tietoa. Salatrimien osalta on siis valittava asianmukainen muuntokerroin, jota on käytettävä, kun lasketaan elintarvikkeista ilmoitettavaa energia-arvoa. (4) Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Lisätään direktiivin 90/496/ETY 5 artiklan 1 kohdan loppuun seuraavaa: ">TAULUKON PAIKKA>" 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä heinäkuuta 2004. Niiden on viipymättä toimitettava komissiolle kyseiset säädöstekstit sekä mainittujen säädösten ja tämän direktiivin säännösten välinen vastaavuustaulukko. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tärkeimmät tämän direktiivin alalta antamansa kansalliset säädöstekstit komissiolle. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. 4 artikla Tämä direktiivi on osoitettu kaikille jäsenvaltioille Tehty Brysselissä 5 päivänä joulukuuta 2003. Komission puolesta David Byrne Komission jäsen (1) EYVL L 276, 6.10.1990, s. 40. (2) EYVL L 43, 14.2.1997, s. 1. (3) EUVL L 284, 31.10.2003, s. 1. (4) EUVL L 326, 13.12.2003, s. 32.